CELEX: 22005D0634
Language: hu
Date: 2005-06-09 00:00:00
Title: Az EU–Jordánia Társulási Tanács 1/2005 ajánlása (2005. június 9.) az EU–Jordánia cselekvési terv végrehajtásáról

3.9.2005   
            
            
               HU
            
            
               Az Európai Unió Hivatalos Lapja
            
            
               L 228/10
            
         
      AZ EU–JORDÁNIA TÁRSULÁSI TANÁCS 1/2005 AJÁNLÁSA
   
   (2005. június 9.)
   az EU–Jordánia cselekvési terv végrehajtásáról
   (2005/634/EK)
   AZ EU–JORDÁNIA TÁRSULÁSI TANÁCS,
   tekintettel az egyrészről az Európai Közösségek és tagállamai, másrészről a Jordán Hasimita Királyság között társulási viszonyt létrehozó euro-mediterrán megállapodásra és különösen annak 91. cikkére,
   mivel:
   
               (1)
            
            
               Az euro-mediterrán megállapodás 91. cikke feljogosítja a Társulási Tanácsot arra, hogy megfelelő ajánlásokat tegyen a megállapodás céljainak elérésére.
            
         
               (2)
            
            
               Az euro-mediterrán megállapodás 101. cikkének értelmében a felek a megállapodásban foglalt kötelezettségeik teljesítéséhez szükséges bármely általános vagy egyedi intézkedést meghoznak és gondoskodnak arról, hogy elérjék a megállapodásban meghatározott célkitűzéseket.
            
         
               (3)
            
            
               Az euro-mediterrán megállapodás felei megállapodtak az EU–Jordánia cselekvési terv szövegében.
            
         
               (4)
            
            
               Az EU–Jordánia cselekvési terv támogatja az euro-mediterrán megállapodás végrehajtását azon konkrét lépések kidolgozása és a felek közötti egyeztetése révén, amelyek a végrehajtás tekintetében gyakorlati útmutatóval szolgálnak.
            
         
               (5)
            
            
               A cselekvési terv kettős célt szolgál, egyrészt megállapítja a konkrét lépéseket az euro-mediterrán megállapodásban a felek tekintetében meghatározott kötelezettségek teljesítésére, másrészt az euro-mediterrán megállapodás átfogó céljaival összhangban tágabb keretet nyújt az EU és Jordánia közötti kapcsolatok további megszilárdításához a jelentős mértékű gazdasági integráció és a politikai együttműködés mélyítése érdekében,
            
         ELFOGADTA A KÖVETKEZŐ AJÁNLÁST:
   Egyetlen cikk
   A Társulási Tanács ajánlja a feleknek az EU–Jordánia cselekvési terv (1) végrehajtását, amennyiben a végrehajtás az euro-mediterrán megállapodás céljainak elérésére irányul.
   
      Kelt Brüsszelben, 2005. június 9-én.
      
         
            a Társulási Tanács részéről
         
         
            az elnök
         
         F. KASRAWI
         
      
   
   
      (1)  http://register.consilium.eu.int